Aix-en-Provence
Store norske leksikon,Geografi,Verdens geografi,Europa,Frankrikes geografi
Aix-en-Provence er en by i det sørlige Frankrike, i regionen Provence-Alpes-Côte d'Azur, departementet Bouches-du-Rhône, 25 kilometer nord for Marseille. Byen har 145 676 innbyggere (2017).
Det drives handel med olivenolje og mandler. Det er et universitet fra 1409, et berømt bibliotek og museer, blant annet Paul Cézannes atelier. Byen er også erkebispesete. Det er en årlig mozartfestival.De varme kildene var årsak til anleggelsen av Aquae Sextiae 123 fvt. Marius seiret her 102 fvt. over kimbrer og teutoner. I middelalderen var Aix-en-Provence kulturell og politisk hovedstad i Provence. Les mer i Store norske leksikon Frankrike Frankrikes geografi Frankrikes historie